

**ОБЩИНА ЛОМ**

3600 Лом, ул. „Дунавска” №12, тел. (0971) 69 101, факс: (0971) 66 026, e-mail:lom.municipality@lom.egov.bg, www.lom.bg

Съгласно чл.26, ал.2, ал.3 и ал.4 от Закона за нормативните актове и във връзка с чл.77 от АПК, Община Лом, чрез настоящето публикуване предоставя възможност на заинтересованите лица да направят своите предложения **и** становища по проекта на Наредба за изменение и допълнениена **Наредбата за реда и условията за установяване на жилищни нужди, настаняване и продажба на общински жилища на територията на Община Лом,** на е-mail:lom.municipality@lom.egov.bg или в Центъра за услуги и информация на гражданите, находящ се в сградата на Общинска администрация-Лом – ет.1, гише № 3.

**ПРОЕКТ!**

**НАРЕДБА ЗА ИЗМЕНЕНИЕ НА**

**НАРЕДБАТА ЗА РЕДА И УСЛОВИЯТА ЗА УСТАНОВЯВАНЕ НА ЖИЛИЩНИ НУЖДИ, НАСТАНЯВАНЕ И ПРОДАЖБА НА ОБЩИНСКИ ЖИЛИЩА НА ТЕРИТОРИЯТА НА ОБЩИНА ЛОМ**

*Приета с Решение на ОбС-Лом №142 от Протокол 9/20.04.2012 г., допълнена и изменена с Решение №188 от Протокол №13/28.06.12 г.,* *Решение №340 от Протокол №40/23.04.2013 г., Решение №567 от Протокол № 71/31.01.2019 г. на ОбС-Лом.*

**І. В ГЛАВА СЕДМА „ОПРЕДЕЛЯНЕ НА НАЕМНИ ЦЕНИ И НАЧИНИ НА ЗАПЛАЩАНЕ НА НАЕМНИ ЗАДЪЛЖЕНИЯ ЗА ОБЩИНСКИТЕ ЖИЛИЩА“, чл. 45, ал.2:**

**Било:**

**Чл. 45, ал.2:** „**Основната наемна цена за 1 кв. м полезна площ е 0,60 лв.** и се отнася за жилище със следните показатели:

1. Местонахождение на жилището според функционалния тип на населеното място и зоната, в която попада – втора зона за гр. Лом.

2. Конструкция на сградата – панелна или масивна;

3. Разположение на жилището във височина - първи етаж;

4. Изложение - преобладаващ изток или югозапад за жилищните (без сервизните) помещения;

5. Благоустройствено съоръжаване - с водопровод, канализация и електрификация.

**Става:**

**Чл. 45, ал.2:**„**Основната наемна цена за 1 кв. м полезна площ е 1,00 лв.** и се отнася за жилище със следните показатели:

1. Местонахождение на жилището според функционалния тип на населеното място и зоната, в която попада – втора зона за гр. Лом.

2. Конструкция на сградата – панелна или масивна;

3. Разположение на жилището във височина - първи етаж;

4. Изложение - преобладаващ изток или югозапад за жилищните (без сервизните) помещения;

5. Благоустройствено съоръжаване - с водопровод, канализация и електрификация.

На основание чл. 28, ал. 2 от Закана за нормативните актове, Ви представяме следните мотиви за изменение и допълнение на **Наредбата за реда и условията за установяване на жилищни нужди, настаняване и продажба на общински жилища на територията на Община Лом**:

**МОТИВИ**

**към Проекта на Наредбата за реда и условията за установяване на жилищни нужди, настаняване и продажба на общински жилища на територията на Община Лом**

**1.Причини, които налагат приемането:**

Настоящата наемна цена на общинските жилища за 1 кв.м. площ в размер на 0,60 лв. е гласувана с ***Решение №340 от Протокол №40/23.04.2013 г*.** и не е актуализирана до момента.

Увеличението ѝ е продиктувано от настъпилите промени в икономическата обстановка в страната, свързани с нарастващия темп на инфлацията през последните години и увеличените наемни цени на свободния пазар.

**2. Цели, които се поставят:**

Проектът има за цел да доведе до недопускане на загуби за сметка на общинския бюджет, дължащи се на несъответствие между наемната цена на 1 кв.м площ и необходимите разходи за поддържане на общинските жилища, които се предоставят под наем на лица, отговарящи на условията за това, в това число покриване на разходи за комунални услуги, когато същите не са платени от съответния наемател.

**3. Финансови средства :** Прилагането на новите текстове на **Проекта на Наредбата за реда и условията за установяване на жилищни нужди, настаняване и продажба на общински жилища на територията на Община Лом,** не изисква финансови средства.

**4.** **Очаквани резултати:**

По отношение на размера на основните наемни цени на общински жилищни имоти отправеното предложение за увеличение на наемните цени ще доведе до увеличаване на приходите. Предлаганите цени са съобразени с факта, че наемателите са жилищно нуждаещи се лица, отговарящи на условията, посочени в чл.10 от Наредбата за условията и реда за установяване жилищните нужди на граждани, настаняване под наем и продажба на общински жилища. Няма риск увеличението да доведе до невъзможност, или затруднение при плащане на месечните наеми.

**5.Анализ на съответствието с правото на Европейския съюз.:** Предлаганият **Проекта на Наредбата за реда и условията за установяване на жилищни нужди, настаняване и продажба на общински жилища на територията на Община Лом** е съобразен с нормативните актове от по-висока степен/ ЗОС и ЗМСМА/, които от своя страна са в съответствие с Европейското законодателство.